b'\n_START_ARTICLE_\nAbang Muhammad Salahuddin Abang Barieng\n_START_SECTION_\nKehidupan awal\n_START_PARAGRAPH_\nDilahirkan pada tahun 1921, Salahuddin, atau Abang Louis, adalah satu-satunya anak Abang Barieng bin Abang Anyut, seorang tokoh yang terkenal di Bahagian Ketiga (kini Bahagian Sibu)._NEWLINE_Selepas pendudukan Jepun, beliau bekerja sebagai Inspektor Perbandaran sehingga 1947 di bawah pentadbiran kolonial British yang baru. Beliau terus berkhidmatan dengan Jabatan Pendaftaran Negara dan Jabatan Kerja Raya.\n_START_SECTION_\nKerjaya politik\n_START_PARAGRAPH_\nBeliau aktif dalam politik negeri, membantu untuk membentuk Barisan Pemuda Sarawak (BPS) dan Barisan Rakyat Jati Sarawak (BARJASA). Salahuddin bertindak sebagai wakil masyarakat Melanau itu kepada Suruhanjaya Cobbold pada tahun-tahun sebelum pembentukan Malaysia._NEWLINE_Pada tahun 1963, beliau bertanding dan memenangi kerusi dalam pilihan raya negeri. Walau bagaimanapun, beliau meletak jawatan pada tahun 1968 dan kembali ke perkhidmatan awam. Beliau akhirnya menjadi Pengerusi Suruhanjaya Perkhidmatan Awam Negeri.\n_START_SECTION_\nKegabenoran\n_START_PARAGRAPH_\nPada tahun 1977, beliau dilantik sebagai Gabenor Sarawak yang ketiga dan berkhidmat untuk satu penggal selama empat tahun. Pada tahun 2000, beliau menjadi Pemangku Gabenor apabila Gabenor Ahmad Zaidi Adruce sedang sakit. Zaidi Adruce meninggal dunia pada Disember 2000, dan Salahuddin sekali gus dilantik semula kepada kegabenoran pada Februari 2001, dan berkhidmat sehingga 28 Februari 2014.'